2019. gada Rīkojums Nr.

Rīgā (prot. Nr.            . §)

**Par ārkārtējās situācijas izsludināšanu Rīgas pilsētas administratīvajā teritorijā**

Pamatojoties uz Civilās aizsardzības un katastrofu pārvaldīšanas likuma 4. panta pirmās daļas 2. punkta "a" apakšpunktu un otrās daļas 1. punktu, likuma "Par ārkārtējo situāciju un izņēmuma stāvokli" 4. panta otro daļu, 5. panta pirmo daļu un 6. panta pirmo daļu, lai novērstu antropogēnas katastrofas draudus, kas saistīta ar potenciālu kaitējumu videi un sabiedrības veselībai, ja, sākot ar 2019. gada 15. septembri, tiktu apturēta vai būtiski apgrūtināta sadzīves atkritumu savākšana un izvešana Rīgas pilsētas administratīvajā teritorijā:

1. Izsludināt Rīgas pilsētas administratīvajā teritorijā ārkārtējo situāciju no 2019. gada 10. septembra līdz brīdim, kad spēku zaudē Konkurences padomes 2019. gada 9. septembra lēmums Nr. 19 (prot. Nr. 47 2. §) "Par pagaidu noregulējumu", bet ne ilgāk kā līdz 2019. gada 10. decembrim.

2. Noteikt Vides aizsardzības un reģionālās attīstības ministriju par atbildīgo institūciju darbību koordinācijai ārkārtējās situācijas laikā.

1. Uzdot Rīgas domei:
   1. nekavējoties piemērot un līdz 2019. gada 13. septembrim noslēgt sarunu procedūru Publisko iepirkumu likumā noteiktajā kārtībā, lai nodrošinātu sadzīves atkritumu apsaimniekošanu Rīgas pilsētas administratīvajā teritorijā;
   2. saskaņot ar Vides aizsardzības un reģionālās attīstības ministriju prasības pretendentiem (tehnisko specifikāciju) un sarunu procedūras rezultātus;
   3. līdz 2019. gada 13. septembrim noteikt atkritumu apsaimniekošanas maksu Rīgas pilsētas administratīvajā teritorijā, kāda maksājama, sākot ar 2019. gada 15. septembri;
   4. ar 2019. gada 15. septembri nodrošināt sadzīves atkritumu apsaimniekošanu sadzīves atkritumu sākotnējiem radītājiem vai valdītājiem neatkarīgi no tā, vai sadzīves atkritumu sākotnējais radītājs vai valdītājs ir noslēdzis līgumu par sadzīves atkritumu apsaimniekošanu ar sarunu procedūras rezultātā izvēlētajiem sadzīves atkritumu apsaimniekotājiem;
   5. nodrošināt, ka līdz dienai, kamēr tiek noslēgts līgums par sadzīves atkritumu apsaimniekošanu ar sarunu procedūras rezultātā izvēlētajiem sadzīves atkritumu apsaimniekotājiem, sadzīves atkritumu sākotnējiem radītājiem vai valdītājiem maksa par atkritumu apsaimniekošanu tiek piemērota atbilstoši faktiski apsaimniekotajam sadzīves atkritumu apjomam un saskaņā ar šā rīkojuma 3.3. apakšpunktā minētajā kārtībā noteikto atkritumu apsaimniekošanas maksu.
2. Uzlikt par pienākumu sadzīves atkritumu sākotnējiem radītājiem vai valdītājiem līdz 2019. gada 10. oktobrim noslēgt līgumu par sadzīves atkritumu apsaimniekošanu ar sarunu procedūras rezultātā izvēlētajiem sadzīves atkritumu apsaimniekotājiem, norēķinu ar sadzīves atkritumu apsaimniekotājiem veicot par periodu no atkritumu apsaimniekošanas pakalpojuma saņemšanas brīža.
3. Rīgas domei nodrošināt, ka sadzīves atkritumu sākotnējiem radītājiem vai valdītājiem nekavējoties ir pieejama objektīva un pilnvērtīga informācija par kārtību, kādā tiek nodrošināta sadzīves atkritumu apsaimniekošana Rīgas pilsētas administratīvajā teritorijā.

6. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta ceturto daļu informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce